*Projekts*

Līdzdarbības līgums Nr.2.5.-8-\_\_\_\_

Par valsts pārvaldes uzdevuma – Dziesmu un deju svētku tradīcijas ilgtspējas un Latvijas profesionālās kultūras un mākslas pieejamības nodrošinājums

diasporas mītnes zemēs – veikšanu

# Rīgā       2019.gada \_\_\_.jūnijā

**Latvijas Republikas Kultūras ministrija**, reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums”rīkojasvalsts sekretāre **Dace Vilsone**,no vienas puses, un

**Ārvalstu organizācijas „Pasaules brīvo latviešu apvienība” pārstāvniecība**, reģistrācijas Nr.40006010587, juridiskā adrese: Lāčplēša iela 29 – 5, LV – 1011, (turpmāk – *Pilnvarotā institūcija*), kuras vārdā saskaņā ar statūtiem rīkojas valdes loceklis **Jānis Andersons**, no otras puses, turpmāk kopā saukti Puses, bet katrs atsevišķi – Puse,

saskaņā ar Diasporas likuma 6.panta otrās daļas 4.punkta b) apakšpunktu un 7.pantu, Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1., 4.2., 4.7.1 un 5.1.punktu,

ņemot vērā Nacionālās identitātes, pilsoniskās sabiedrības un integrācijas politikas īstenošanas plāna 2019. – 2020.gadam (apstiprināts ar Ministru kabineta 2018.gada 18.jūlija rīkojumu Nr.345) 2.rīcības virziena „Nacionālā identitāte: valoda un kultūrtelpa” 2.3.mērķa „Stiprināt piederības sajūtu Latvijai un vienotu vēsturisko vērtību apzināšanos” ietvaros noteikto 2.3.2.pasākumu „Tradīciju pēctecības un paaudžu sadarbības programmas, iesaistot Latvijā un ārvalstīs dzīvojošos tautiešus” un Kultūrpolitikas pamatnostādņu 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija **rīkojumu Nr.401**) 5.1.nodaļas „Kultūras kapitāla saglabāšana un attīstība, sabiedrībai līdzdarbojoties kultūras procesos” 5.1.6.apakšnodaļas „Prioritātes rīcības virzienu ietvaros veicamie uzdevumi un aktivitātes” 1.rīcības virziena „Labvēlīgas vides veidošana kultūras mantojuma saglabāšanai un attīstībai, kā arī jaunu vērtību radīšanai” 1.4.uzdevuma „Nostiprināt Dziesmu un deju svētku tradīcijas ilgtspēju” ietvaros noteikto 1.4.1.pasākumu „Nodrošināt valsts mērķdotāciju Dziesmu un deju svētku procesā iesaistītajiem mākslinieciskajiem kolektīviem un sniegt metodisko atbalstu Latvijas un latviešu diasporas mākslinieciskajiem kolektīviem procesa nepārtrauktības un kvalitātes nodrošināšanai”,

ņemot vērā MINISTRIJAS izsludinātā konkursa „Par valsts pārvaldes uzdevuma – Dziesmu un deju svētku tradīcijas ilgtspējas un Latvijas profesionālās kultūras un mākslas pieejamības nodrošinājums diasporas mītnes zemēs – veikšanu” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
   1. MINISTRIJA deleģē *Pilnvarotajai institūcijai* veikt valsts pārvaldes uzdevumu – Dziesmu un deju svētku tradīcijas ilgtspējas un Latvijas profesionālās kultūras un mākslas pieejamības nodrošinājumu diasporas mītnes zemēs (turpmāk – Pārvaldes uzdevums):
      1. sniegt atbalstu diasporas organizācijām ar Dziesmu un deju svētku tradīcijas ilgtspēju saistītu pasākumu rīkošanai diasporas mītnes zemēs, tai skaitā:
         1. ar Dziesmu un deju svētku tradīcijas ilgtspēju saistītu pasākumu plāna un mākslinieciskās programmas izveidei un īstenošanai;
         2. ar Dziesmu un deju svētku tradīcijas ilgtspēju saistīto pasākumu programmu sagatavošanai un repertuāra apguvei;
      2. sniegt atbalstu Latvijas profesionālās kultūras un mākslas pasākumu rīkošanai diasporas mītnes zemju latviešu kopienu centros, tai skaitā nodrošināt Latvijas profesionālās kultūras un mākslas pasākumu (koncerti, viesizrādes, izstādes u.c.) un to norises vietu plāna izveidi un īstenošanu;
      3. nodrošināt informācijas apriti un publicitāti diasporas mītnes zemēs par Dziesmu un deju svētku tradīcijas stiprināšanas pasākumiem un diasporas centros organizētajiem Latvijas profesionālās kultūras un mākslas pasākumiem.
   2. Pārvaldes uzdevuma veikšanas laiks ir 2019., 2020. un 2021.gads.
   3. Pārvaldes uzdevuma veikšanas vieta ir diasporas mītnes zemes ar ievērojamu un aktīvu Latvijas diasporu, bet obligāti – Eiropas reģions, Ziemeļamerika un Austrālija.
   4. **Valsts pārvaldes uzdevuma izpildes kārtība un sasniedzamie rezultāti**
      1. *Pilnvarotā institūcija* apņemas sniegt atbalstu diasporas organizācijām ar Dziesmu un deju svētku tradīcijas ilgtspēju saistītu pasākumu rīkošanai diasporas mītnes zemēs, un konkrēti:
         1. nodrošināt vismaz 2 (divu) ar Dziesmu un deju svētku tradīcijas ilgtspēju saistītu reģiona mēroga pasākumu organizēšanu Austrālijā, Amerikas Savienotajās Valstīs vai Eiropas reģiona valstīs;
         2. nodrošināt ar Dziesmu un deju svētku tradīcijas ilgtspēju saistītu pasākumu mākslinieciskās programmas un pasākumu plāna izveidi un atbalstīt tā īstenošanu, tai skaitā repertuāra apguvi;
         3. atbalstīt vismaz 1 (viena) semināra vai meistarklases norisi ar Latvijas koru vai deju kopu līdzdalību Dziesmu un deju svētku repertuāra apguvei diasporas mītnes zemēs;
         4. atbalstīt Latvijas koru un deju kopu līdzdalību diasporas mītnes zemēs rīkotos diasporas latviešu sabiedrībai svarīgos notikumos, tai skaitā pasākumos, kas saistīti ar Latvijas valsts svētkiem.
      2. *Pilnvarotā institūcija* apņemas sniegt atbalstu Latvijas profesionālās kultūras un mākslas pasākumu rīkošanai diasporas mītnes zemju latviešu kopienu centros, un konkrēti:
         1. nodrošināt Latvijas profesionālās kultūras un mākslas pasākumu un to norises vietu plāna izveidi un īstenošanu;
         2. vismaz vienu trešdaļu no visām viesizrādēm, koncertiem un citiem pasākumiem īstenot Eiropas reģiona valstīs;
         3. ik gadu nodrošināt vidēji 2 (divus) Latvijas profesionālās kultūras un mākslas pasākumus(koncerti, viesizrādes, izstādes u.c.) Amerikas Savienotajās Valstīs, Krievijā, Īrijā, Lielbritānijā, Kanādā un Austrālijā(pavisam 12 (divpadsmit) pasākumi);
         4. nodrošināt vidēji 80 (astoņdesmit) personu dalību katra pasākuma norisē.
   5. *Pilnvarotā institūcija* apņemas nodrošināt informācijas apriti un publicitāti diasporas mītnes zemēs par Dziesmu un deju svētku tradīcijas stiprināšanas pasākumiem un diasporas centros organizētajiem Latvijas profesionālās kultūras un mākslas pasākumiem, un konkrēti:
      1. nodrošināt savlaicīgu informāciju Latvijas un Latvijas diasporas sabiedrībai par Dziesmu un deju svētku tradīcijas ilgtspējas pasākumu norises laiku un vietu;
      2. nodrošināt latviešu diasporai pieejamu informāciju par diasporas mītnes zemēs organizētajiem Latvijas profesionālās kultūras un mākslas pasākumiem.
   6. ***Pilnvarotā institūcija* apņemas** iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
   7. Pārvaldes uzdevuma veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām organizācijām.

**3. Savstarpējo norēķinu kārtība**

* 1. MINISTRIJA, pamatojoties uz likumu „Par valsts budžetu 2019.gadam”, valsts budžeta apakšprogrammas 22.10.00 „Sabiedrības saliedētības pasākumi” finanšu līdzekļu sadales komisijas 2019.gada 11.janvāra sēdes protokolu Nr.1 un kultūras ministres 2019.gada 11.janvārī apstiprināto tāmi, un konkursa komisijas 2019.gada 4.jūnija lēmumu, piešķir *Pilnvarotajai institūcijai* finansējumu **70 000,00 *euro*** (septiņdesmit tūkstoši *euro*, 00 centi) apmērā saskaņā ar šim Līgumam pievienoto Pārvaldes uzdevuma īstenošanai nepieciešamo izdevumu tāmi (Līguma pielikums Nr.1) šā Līguma 1.1.punktā norādītā Pārvaldes uzdevuma īstenošanai un šā Līguma 2.punktā noteikto rezultātu sasniegšanai 2019.gadā.
  2. MINISTRIJA finansējumu Pārvaldes uzdevuma īstenošanai 2019.gadā pārskaita uz ***Pilnvarotās institūcijas*** atvērto kontu Valsts kasē 10 (desmit) darba dienu laikā pēcLīguma abpusējas parakstīšanas.
  3. Puses apņemas likumā par valsts budžetu 2020. un 2021.gadam Pārvaldes uzdevuma īstenošanai pieejamā finansējuma ietvaros, ne vēlāk kā 2 (divu) mēnešu laikā no likuma par valsts budžetu kārtējam gadam izsludināšanas, noslēgt atsevišķus finansēšanas līgumus par 2020. un 2021.gadā sasniedzamo rezultatīvo rādītāju apjomu un finansējumu.
  4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevuma īstenošanai nepieciešamo izdevumu tāmē (Līguma pielikums Nr.1) pa izdevumu pozīcijām vairāk kā 10 % no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
  5. *Pilnvarotā institūcija* ne vairāk kā 10 % no Pārvaldes uzdevumaīstenošanaipiešķirtā finansējuma drīkst izlietotPārvaldes uzdevuma īstenošanai nepieciešamo administratīvo izmaksu segšanai.
  6. Ja tiek izdarīti grozījumi likumā par valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.

1. **Pārskatu sniegšanas un darbības kontroles kārtība**
   1. ***Pilnvarotajai institūcijai* deleģētā** Pārvaldes uzdevuma izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
   2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīti ar Pārvaldes uzdevuma izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informācijupar Pārvaldes uzdevuma izpildi.
   3. *Pilnvarotā institūcija* ne vēlāk kā līdz katra gada 31.janvārim iesniedz MINISTRIJĀ pārskatu par Pārvaldes uzdevuma izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma pielikums Nr.2), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
   4. Pārvaldes uzdevuma veikšanai nepieciešamie izdevumi tiek veikti tikai no ***Pilnvarotās institūcijas*** atvērtā konta Valsts kasē. Ja Pārvaldes uzdevuma veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
2. **Pušu atbildība**
   1. *Pilnvarotā institūcija* apņemas izlietot piešķirto finansējumu tikai Pārvaldes uzdevuma veikšanai. *Pilnvarotā institūcija*, izlietojot piešķirto finansējumu ir atbildīga par Latvijas Republikas saistošo normatīvo aktu ievērošanu.
   2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
   3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
   4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
3. **Nepārvarama vara**
   1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
   2. Pusei, kuras saistību izpildi kavē šā Līguma 6.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
4. **Līguma spēkā stāšanās kārtība, grozīšana un izbeigšana**
   1. Līgums stājas spēkā ar tā parakstīšanas dienu un ir spēkā līdz 2021.gada 31.decembrim vai līgumsaistību pilnīgai izpildei.
   2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
   3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
   4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
   5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
      1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
      2. *Pilnvarotā institūcija* veic darbības, kas kaitē MINISTRIJAS tēlam vai darbībai vai var tam kaitēt nākotnē;
      3. *Pilnvarotā institūcija* pārkāpj citus šā Līguma noteikumus vai normatīvos aktus;
      4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
      5. šā Līguma noteikumi zaudē spēku atbilstoši normatīvajiem aktiem.
   6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
      1. atmaksā valsts budžetā neizlietotos finanšu līdzekļus;
      2. nodod visu ar Pārvaldes uzdevuma veikšanu saistīto izstrādāto dokumentāciju un informāciju MINISTRIJAI;
      3. iesniedz MINISTRIJAI Līguma izpildes pārskatu.
5. **Citi noteikumi**
   1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
   2. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti, telefona numuri, e-pasta adreses u.c., tad tā par to ne vēlāk kā 3 (trīs) dienu laikā rakstiski paziņo otrai Pusei.
   3. Visus strīdus un domstarpības, kas varētu rasties, izpildot Pārvaldes uzdevumu, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
   4. Līgums ar 2 (diviem) pielikumiem sastādīts 2 (divos) eksemplāros latviešu valodā, katrs uz 11 (vienpadsmit) lapām, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.
6. **Pušu juridiskās adreses un rekvizīti**

|  |  |
| --- | --- |
| **Latvijas Republikas Kultūras ministrija**  K.Valdemāra iela 11a, Rīga, LV-1364  Reģ. Nr. 90000042963  Valsts kase  Kods: TRELLV22  Konts: LV84TREL2220511063000  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Ārvalstu organizācijas „Pasaules brīvo latviešu apvienība” pārstāvniecība**  Lāčplēša iela 29 – 5, Rīga, LV-1011  Reģ. Nr. 40006010587  Valsts kase  Kods: TRELLV22  Konts: LV68TREL922873700100B  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| D.Vilsone | J.Andersons |

Pielikums Nr.1

2019.gada \_\_\_.jūnija

līdzdarbības līgumam Nr.2.5.-8-\_\_\_\_

**Ārvalstu organizācijas „Pasaules brīvo latviešu apvienība” pārstāvniecības**

**valsts pārvaldes uzdevuma īstenošanai nepieciešamo**

**izdevumu tāme 2019.gadam**

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** | **Pozīcijas nosaukums** | **Vienība** | **Vienību skaits** | **Vienības vidējās izmaksas (*euro*)** | | **Kopējās izmaksas (*euro*)** |
| **1.** | **Finansējums valsts pārvaldes uzdevuma īstenošanas ietvaros plānotajiem pasākumiem** |  |  |  | | **63 000,00** |
| **1.1.** | **Dziesmu un deju svētku tradīcijas ilgtspējas nodrošinājums ārvalstīs (specifiskie izdevumi, piemēram, mākslinieciskās programmas izveidei un īstenošanai, telpu nomai, repertuāra apguvei u.c.)** |  |  |  | | **39 674,90** |
| 1.1.1. | Telpu noma | pasākumu skaits | 1 | 31 505,00 | | 31 505,00 |
| 1.1.2. | Starpvalstu un vietējās transporta izmaksas | pasākumu skaits | 1 | 6 169,90 | | 6 169,90 |
| 1.1.3. | Naktsmītnes izmaksas | pasākumu skaits | 1 | 2 000,00 | | 2 000,00 |
| **1.2.** | **Latvijas profesionālās kultūras un mākslas (koncerti, viesizrādes, izstādes) pieejamības nodrošināšana diasporas centros (specifiskie izdevumi viesizrāžu nodrošinājumam, piemēram, starpvalstu un vietējā transporta izmaksas, telpu nomai koncertiem, viesizrādēm, izstādēm, honorāriem, naktsmītnēm u.c.)** |  |  |  | | **21 128,35** |
| 1.2.1. | Telpu noma | pasākumu skaits | 10 | 200,00 | | 2 000,00 |
| 1.2.2. | Starpvalstu un vietējās transporta izmaksas | pasākumu skaits | 10 | 14 93,50 | | 14 935,00 |
| 1.2.3. | P3 speciālo vīzu izmaksas | pasākumu skaits | 2 | 900,00 | | 1 800,00 |
| 1.2.4. | Naktsmītnes izmaksas | pasākumu skaits | 2 | 500,00 | | 1 000,00 |
| 1.2.5. | Ēdināšanas izmaksas | pasākumu skaits | 1 | 240,00 | | 240,00 |
| 1.2.6. | Honorāri | pasākumu skaits | 1 | 1 153,35 | | 1 153,35 |
| **1.3.** | **Informācijas, reklāmas un publicitātes pasākumu izmaksas** |  |  |  | | **2 196,75** |
| **2.** | **Valsts pārvaldes uzdevuma īstenošanai nepieciešamās administratīvās izmaksas** |  |  |  | | **7 000,00** |
| 2.1. | Valsts pārvaldes uzdevuma vadība un koordinēšana | mēnesis | 6 | 940,17 | | 5 641,07 |
| 2.2. | Valsts sociālās apdrošināšanas obligātās iemaksas | 24,09% | 6 | 226,49 | | 1 358,93 |
| **Kopējā summa (*euro*)** | | | | | **70 000,00** | |

|  |  |
| --- | --- |
| **Latvijas Republikas Kultūras ministrija**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Ārvalstu organizācijas „Pasaules brīvo latviešu apvienība” pārstāvniecība**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| D.Vilsone | J.Andersons |
|  |  |

Pielikums Nr.2

2019.gada \_\_\_.jūnija

līdzdarbības līgumam Nr.2.5.-8-\_\_\_\_

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Saskaņā ar LĪDZDARBĪBAS LĪGUMU Nr. | | | |  | | | | | |
| starp Kultūras ministriju un | | | | | | | | | |
|  | | | | | | | | | |
| (finansējuma saņēmēja nosaukums) | | | | | | | | | |
|  | | | | | | | | | |
| (adrese, tālrunis) | | | | | | | | | |
| iesniedz atskaiti par līguma izpildi | no | Datums | Mēnesis | | Gads | līdz | Datums | Mēnesis | Gads |
|  |  | |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts  (Izmaksas  Summa)  *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | | | *euro* | (                                              ) | |
|  | | | | Summa vārdiem | |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | |  | | |
| (finansējuma saņēmēja vadītāja paraksts) | | | | (vārds, uzvārds) | | |
|  | | | |  | | |
| (finansējuma saņēmēja galvenā grāmatveža paraksts) | | | | (vārds, uzvārds) | | |
| Datums | Mēnesis | Gads |  | | Vieta | z.v. | |
|  |  |  |  |